Diari Oficial de la Generalitat Valenciana


Sumari del DOGV 9579, del 20-04-2023 (2023/3935)

RESOLUCIÓ de 6 d'abril de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023, ajudes per al foment del consum de productes ecològics en centres docents de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9579

Data del DOGV
:   20-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3935


Data del document
:   06-04-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 d'abril de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023, ajudes per al foment del consum de productes ecològics en centres docents de la Comunitat Valenciana. [2023/3935]  
En data 15 de setembre de 2022 es va publicar en el Diari Oficial de la Generalitat Valenciana núm. 9428 l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per al foment del consum de productes ecològics en centres docents de la Comunitat Valenciana.  
En el present règim d'ajudes, és aplicable el Reglament (UE) núm. 1407/2013 de la Comissió de 18 de desembre, relatiu a l'aplicació dels articles 107 i 108 de Tractat de Funcionament de la Unió Europea a les ajudes de minimis (DOUE L 352 de 24.12.2013), modificat pel Reglament (UE) 2020/972, de la Comissió de 2 de juliol, pel qual es modifiquen el Reglament (UE) 1407/2013 pel que fa a la seua pròrroga i el Reglament (UE) 651/2014 pel que fa a la seua pròrroga i els ajustos pertinents (DOUE L 215/3 de 07.07.2020).  
  
Sobre la base d'això, a l'efecte d'inici del procediment de tramitació i del consegüent termini de presentació de sol·licituds a les ajudes a dalt referenciades, resolc:  
  
Primer. Convocatòria  
Convocar per a l'exercici 2023, les ajudes per al foment del consum de productes ecològics en centres docents de la Comunitat Valenciana, regulades per l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per al foment del consum de productes ecològics en centres docents de la Comunitat Valenciana.  
  
Segon. Finançament de les ajudes  
D'acord amb la Llei de pressupostos de la Generalitat per a l'exercici 2023, la dotació pressupostària, amb càrrec a la partida pressupostària 12.02.02, programa 542.20, línia S8979000 ajudes per a foment del consum de productes ecològics, és de dos-cents cinquanta mil euros (250.000,00 €).  
  
Tercer. Beneficiaris  
Podran ser beneficiàries de l'ajuda establida en la present convocatòria, les empreses que presten serveis de restauració oferint menús en els centres docents sostinguts amb fons públics de la Comunitat Valenciana.  
  
Quart. Termini i lloc de presentació de les sol·licituds d'ajuda  
1. El termini de presentació de les sol·licituds d'ajuda per al foment del consum de productes ecològics en centres docents de la Comunitat Valenciana, serà de quinze dies hàbils a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
2. Les sol·licituds i la documentació que les acompanya es presentaran preferentment en el registre de la conselleria competent en matèria d'agricultura, i també en qualsevol dels registres establits en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l'adreça d'internet sede.gva.es/va/proc22740.  
  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que, no estant obligats a això, opten per aquesta via, presentaran les sol·licituds telemàticament a través de la seu electrònica de la Generalitat en l'adreça d'internet sede.gva.es/va/proc22740. Per a poder accedir a aquest sistema telemàtic, el sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà fer servir qualsevol altre sistema de signatura electrònica admés per la seu electrònica de la Generalitat (sede.gva.es/va/seu\_certificats).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, els restants documents que s'adjunten, quan siga procedent, hauran d'anar signats electrònicament pels qui siguen competents per a això.  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà a l'interessat perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
4. Les esmenes o les aportacions documentals posteriors a la presentació de la sol·licitud es podran dur a terme telemàticament en la seu electrònica de la Generalitat a través de l'adreça d'internet sede.gva.es/va/proc18536.  
5. No seran admeses a tràmit les sol·licituds que es presenten fora del termini establit en la convocatòria, resolent-se la inadmissió d'aquestes, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
6. Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648), si bé tenen aquesta obligació els subjectes previstos en l'article 6 de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancaris de les persones físiques i jurídiques que es relacionen econòmicament amb la Generalitat.  
  
Cinqué. Documentació a aportar  
Les sol·licituds hauran d'acompanyar-se de la següent documentació, segons models normalitzats:  
- Model de domiciliació bancària emplenat i signat com cal, en cas que la persona sol·licitant no estiga obligada a realitzar l'alta o modificació del compte bancari a través de la corresponent tramitació telemàtica, i no opte per efectuar aquesta tramitació telemàtica. Si tal com s'indica en el punt 8 de la base cinquena de l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, el document ha sigut presentat en anualitats anteriors, s'haurà d'indicar en la sol·licitud, assenyalant el número de compte en el qual se sol·licita cobrar l'ajuda.  
  
- Acreditació d'estar al corrent de les obligacions tributàries, estatals i autonòmiques, i amb la Seguretat Social, així com de la identitat fiscal, en cas de no autoritzar o oposar-se a la seua consulta per l'òrgan gestor del procediment.  
- Declaració responsable del percentatge de producte ecològic que, en relació amb cadascun dels grups assenyalats en la base primera, s'introduirà en els menús escolars que se servisquen des del mes següent al de la publicació de la convocatòria d'ajudes, fins al mes de novembre de l'any de la convocatòria, inclòs.  
- Còpia de l'alta en el Cens d'Activitats Econòmiques de l'AEAT.  
- Acreditació de la identitat del sol·licitant, i si és el cas, de la representació que ostenta el signant de la sol·licitud, quan ambdues siguen persones jurídiques.  
- Declaració responsable de la no concurrència de cap de les circumstàncies previstes en els apartats 2 i 3 de l'article 13 de la Llei 38/2003, general de subvencions.  
- Declaració responsable sobre altres ajudes rebudes per als mateixos costos subvencionables.  
No serà necessari aportar aquella documentació que ja s'haja presentat anteriorment davant aquesta Administració, sempre que no hagen variat les dades contingudes en aquesta i continuen vigents. En aquest cas haurà de posar-se en coneixement de l'òrgan gestor la documentació de què es tracte, procediment, expedient, any i unitat administrativa en la qual es va presentar la documentació requerida.  
La direcció general competent en matèria de producció ecològica es reserva el dret de sol·licitar informació complementària, a l'anteriorment referida, quan així ho estime convenient.  
L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'Administració actuant consulte o recapte dades o documents en l'àmbit dels fins de la convocatòria que estiguen en poder seu o que hagen sigut elaborats per qualsevol altra Administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
  
Sisé. Termini de justificació de l'ajuda  
S'establiran dos períodes per a la justificació de l'ajuda:  
a) Abans del 20 de novembre de 2023 s'haurà de presentar:  
- Certificat emés pel centre o centres escolars als quals el beneficiari ofereix menús, o el contracte d'adjudicació del servei de restauració signat per l'empresa amb els centres docents sostinguts amb fons públics. Aquesta documentació ha d'acreditar que el beneficiari ofereix menús en centres docents sostinguts amb fons públics en la Comunitat Valenciana, en el curs o cursos que comprenguen des del mes següent de la publicació de la convocatòria d'ajuda, fins al mes de novembre de l'any de la convocatòria, inclòs.  
- Còpia de les factures que els beneficiaris emeten als centres escolars indicant els comensals per dia del mes d'octubre de 2023. Aquesta facturació ha d'indicar la mitjana diària de comensals el mes d'octubre de 2023, als quals se'ls ha oferit menú en els centres docents sostinguts amb fons públics de la Comunitat Valenciana, calculat sobre la base del nombre de dies lectius del mes.  
b) Fins al 3 de desembre de 2023 inclòs, s'haurà de presentar la documentació establida en la base huitena de l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, que acredite el percentatge de producte ecològic certificat emprat en els menús des del mes següent de la data de publicació de la convocatòria d'ajudes fins al mes de novembre de 2023 inclòs. Aquesta documentació consistirà en:  
  
1) Certificat emés pel representant legal de l'entitat beneficiària en el qual faça constar, respecte al mes següent de la data de publicació de la convocatòria d'ajudes fins al mes de novembre de 2023:  
  
- Una memòria d'actuació justificativa de la formalització de les condicions imposades en la concessió de la subvenció que incloga la totalitat dels productes alimentosos utilitzats per a l'elaboració dels menús dels mesos assenyalats en l'apartat 1 de la base tercera de l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, amb relació i identificació de les factures corresponents a tots aquests, desglossant les corresponents als productes ecològics certificats i els restants productes emprats en els menús. Les factures hauran de posar-se a la disposició de l'òrgan concedent en el cas que els siga requerida la seua presentació.  
- El percentatge de producte ecològic certificat utilitzat, per grup de producte indicat en la base primera.  
2) Una relació classificada de les despeses i inversions de l'activitat, amb identificació del creditor i del document, el seu import, data d'emissió i, si és el cas, data de pagament. En cas que la subvenció s'atorgue conformement amb un pressupost estimat, s'indicaran les desviacions esdevingudes. Aquesta relació es presentarà a manera de compte justificatiu on es reflectisca el total de pes (kg) de producte d'aquestes factures, i el percentatge de producte ecològic certificat calculat segons el que s'estableix en l'apartat 4 de la base tercera de l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica.  
3) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
4) Si és el cas, carta de pagament de reintegrament en el supòsit de romanents no aplicats, així com dels interessos derivats d'aquests.  
5) Calendari dels menús diaris dels mesos assenyalats en l'apartat 1 de la base tercera de l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, oferits en els centres docents sostinguts amb fons públics, amb la indicació de l'ús de productes ecològics certificats en la composició dels dits menús.  
6) Certificat de conformitat emés per l'entitat de control i certificació ecològica, dels proveïdors dels quals es presenten factures de producte ecològic.  
  
Seté. Quantia de les ajudes  
1. Es concedirà una ajuda a totes les empreses que incorporen en l'elaboració dels menús escolars un mínim del 20 % de productes ecològics en els grups d'aliments assenyalats en la base primera de l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, calculat com la mitjana dels percentatges de producte ecològic per a cadascun dels grups esmentats, des del mes següent de la data de publicació de la convocatòria d'ajudes fins al mes de novembre d'aquest any, inclòs, sense perjudici de l'eventual prorrateig contemplat en la base sisena de la citada Ordre, per al cas que el crèdit de la convocatòria no resulte suficient per a atendre totes les sol·licituds que compleixen els requisits.  
  
2. L'import subvencionable serà el resultant de multiplicar per 3 la mitjana diària de comensals de cada empresa el mes d'octubre de l'any de la convocatòria d'ajudes, amb un import màxim de 15.000 euros per beneficiari. La mitjana diària de comensals s'obtindrà de la documentació sol·licitada en l'apartat 5 de la base cinquena de l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica.  
3. A aquelles empreses que augmenten el percentatge d'aliments ecològics en els seus menús fins al 30 % rebran el següent import addicional als esmentats en l'apartat 2 de la base tercera:  
- Empreses amb una mitjana diària de més de 1.000 comensals el mes d'octubre de 2023: 5.000 €.  
- Empreses amb una mitjana diària de fins a 1.000 comensals el mes d'octubre de 2023: 1.000 €.  
4. El percentatge de producte ecològic es calcularà com a relació de pes (kg) de producte ecològic certificat respecte al pes (kg) del total de producte de cada categoria de les indicades en la base primera emprat en l'elaboració dels menús escolars, en els mesos compresos des del següent a la publicació de la convocatòria, i el mes de novembre de 2023 inclosos.  
  
Huité. Competència per a la resolució de les ajudes  
Es delega en el director general de Desenvolupament Rural la Resolució de les sol·licituds de les presents ajudes, segons el que s'estableix en la base quarta de l'Ordre 15/2022, de 12 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica.  
El termini de màxim de resolució i notificació s'estableix en sis mesos, a comptar des de la data de l'inici del termini de presentació de sol·licituds. La falta de resolució en termini tindrà efectes desestimatoris en els termes previstos en l'article 25 de Llei 39/2015, d'1 d'octubre, del procediment administratiu comú de les administracions públiques, així com en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana, entenent el silenci administratiu com a desestimatori de la sol·licitud d'ajuda.  
  
Nové. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022, de 13 d'abril.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Desé. Informació relativa al tractament de dades de caràcter personal  
  
1. La gestió de les ajudes comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es disposa en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:  
a) Nom del tractament: Ajudes en matèria agrícola, agroalimentària i desenvolupament rural de la conselleria competent en matèria d'agricultura.  
b) Responsable del tractament: Persona titular de la sotssecretaria de la conselleria competent en matèria d'agricultura.  
Finalitat del tractament: Gestionar les ajudes en matèria agrària, agroalimentària i desenvolupament rural.  
d) Exercici de drets: Les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es disposa en la següent adreça d'internet: https://sede.gva.es/va/inicio/procedimientos'id\_proc=19560  
e) Reclamacions: Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es disposa en la següent adreça d'internet:  
https://sede.gva.es/va/inicio/procedimientos'id\_proc=22112, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en el següent enllaç: https://agroambient.gva.es/va/registre-de-tractaments  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los de les següents coses:  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Contra aquesta resolució de convocatòria, que esgota la via administrativa, podrà interposar-se potestativament un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o un recurs contenciós administratiu en el termini de dos mesos des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 8 i 46 de la Llei 29/1998, de 13 de juliol reguladora de la jurisdicció contenciós administrativa, tot això sense perjudici que els interessats puguen presentar qualsevol altre recurs que estimen pertinent.  
  
  
València, 6 d'abril de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.